Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7219

b) megfelelő biztosíték van arra, hogy az előzetes egyeztetés megvalósítható azon egységek között, amelyek a légijárművet egymást követően irányítani fogják. Megjegyzés: Amikor a légiforgalmi irányító engedélyt az induló forgalom gyorsítása érdekében csak a repülés kezdeti szakaszára adják ki, az ezt követő útvonal engedélyt a fentiekben meghatározottak szerint adják ki még akkor is, ha az első tervezett leszállási repülőtér nem az útvonal engedélyt kiadó körzeti irányító központ illetékessége alá tartozik. 3.7.4.2 Amennyiben a 3.7.4.1 pontban meghatározott egyeztetés nem történt meg vagy nem várható, a légijárműnek az engedély csak addig a pontig adható ki, ameddig a koordináció biztosított. Ezen pont elérése előtt vagy ezen pont elérésekor a légijármű a helyzetnek megfelelő további engedélyt vagy várakozási utasításokat kap. 3.7.4.2.1 Amikor az illetékes légiforgalmi szolgálati hatóság ezt írja elő, a légijármű az irányítás átadási pont elérése előtt az előzetes engedély beszerzése érdekében vegye fel a kapcsolatot a repülési útvonalán következő légiforgalmi irányító egységgel. 3.7.4.2.1.1 A légijármű az előzetes engedély beszerzése során tartsa fenn a szükséges kétoldalú rádiókapcsolatot az irányítást végző légiforgalmi irányító egységgel. 3.7.4.2.1.2 Az előzetes engedélyként kiadott légiforgalmi irányító engedély mint olyan a repülőgépvezető számára pontosan azonosítható legyen. 3.7.4.2.1.3 A megfelelő egyeztetés esetét kivéve az előzetes engedély csak abban a légtérben érintse a légijármű eredeti repülési útvonalát és magasságát, amelyért az ilyen engedélyt kiadó légiforgalmi irányító egység felelős. Megjegyzés: Az előzetes engedély kiadásával, továbbításával és alkalmazásával kapcsolatos előírásokat a

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes